钦定古今图书集成/明伦汇编/官常典/第643卷 > 《授温尧卿等赐绯充沧景江陵判官制》
## 钦定古今图书集成/明伦汇编/官常典/第643卷 > 《授温尧卿等赐绯充沧景江陵判官制》

白居易

敕：“温尧卿等，今之俊乂，先辟于征镇，次升于朝廷，故
幕府之选，下台阁一等，异日入而为大夫公卿者，十
八九焉。”荆门景城，南北大府，而尧卿等或已参军要，
或方受征书，各命以官，分试其事，名秩章绶，分而宠
之。夫千里之行，始于足下，苟自强不息，亦何远而不
届哉？可依前件，馀如故。